recursal/SuperWikiNEXT-32B huggingface dataset:
**Stredoeurópska obranná spolupráca** (angl. *Central European Defence Cooperation*, skrátene CEDC) je skupina, ktorej členmi sú stredoeurópske štáty: Česko, Slovensko, Maďarsko, Rakúsko, Slovinsko a Chorvátsko. Poľsko má štatút pozorovateľa.

Jej cieľom je rozšírenie spolupráce v oblasti obrany, vrátane zdieľania obranných prostriedkov medzi členskými štátmi, spoločného výcviku a uskutočňovaní spoločných cvičení. Všetky štáty sú členmi Európskej únie a všetky okrem Rakúska aj členmi NATO.

Dejiny
------

Tvorba skupiny sa začala koncom roku 2010, prvé zasadanie ministrov obrany sa konalo v júni 2012 v rakúskom meste Frauenkirchen.

Na jar 2016 (31. 3. – 1. 4.) sa uskutočnila vo Viedni konferencia ministrov obrany Poľska, Srbska, Severného Macedónska a Čiernej Hory, kde hlavnou témou bola európska migračná kríza. Zástupcovia Nemecka a Grécka boli tiež pozvaní, ale nezúčastnili sa. Krajiny spoločne prevzali iniciatívu v pokračovaní uzatvárania Balkánskej trasy a zabezpečení vonkajších hraníc. 19. júna 2017 sa členské štáty v Prahe zaviazali k užšej spolupráci pri vysporiadavaní sa s nelegálnou migráciou, vrátanie použitia armády. Jedným z cieľov skupiny je, aby migranti, ktorí chcú získať azyl v niektorom štáte EÚ, museli oň požiadať mimo EÚ. Štáty sa tiež dohodli na vytvorení akčného plánu, ktorý bude rozdeľovať úlohy jednotlivých armád, polícií a ďalších organizácií členských štátov v prípade potreby spoločného zásahu.

V septembri 2017 skupina usporiadala spoločné cvičenie Cooperative Security 2017 (COOPSEC17) v rakúskom Allentsteigu, zamerané na ochranu hraníc proti ilegálnej migrácii.

Referencie
----------

1. ↑  ĆOSIĆ, Mirko. *Central European Defence Cooperation SOF Conference opens in Split* [online]. Ministerstvo obrany Chrovátska, [cit. 2017-07-13]. Dostupné online. Archivované 2017-08-17 z originálu.
2. ↑   *Joint declaration of the ministers of defence of the Central European Defence Cooperation* [online]. Armáda Českej republiky, 2017-06-19. Dostupné online.
3. ↑  KUROWSKA, Xymena. A playground in Central Europe: who plays what?. *European Geostrategy*, 22. 05 2013, s. 4-9. Dostupné online [cit. 2017-06-20]. Archivované 2017-08-18 z originálu.
4. ↑  NUMANOVIC, Emir. '*Fortress Austria' and guarding the external EU borders* [online]. Deutsche Welle, 2016-04-01, [cit. 2017-06-20]. Dostupné online. (po anglicky)
5. ↑   *The Latest: 6 Central Europe nations vow unity on migration* [online]. AP News, [cit. 2017-06-20]. Dostupné online.
6. ↑   *Středoevropské země připraví cvičení na ochranu hranic* [online]. ČeskéNoviny.cz, [cit. 2017-07-14]. Dostupné online.
7. ↑   *Central Europe stands united against mass illegal migration* [online]. Vláda Maďarska, [cit. 2017-06-20]. Dostupné online.
8. ↑   *Ministři zhlédli ukázky připravenosti na závěr cvičení v Rakousku* [online]. ČeskéNoviny.cz, 2017-09-15, [cit. 2017-09-18]. Dostupné online.

Zdroj
-----

*Tento článok je čiastočný alebo úplný preklad článku Středoevropská obranná spolupráce na českej Wikipédii.*
Ingo Schulze, Miroslav Kusý, Ágnes Heller, Václav Havel, Jacques Rupnik, Robert Menasse, Krzysztof Czyzewski - Stredoeurópske Fórum 2009**Stredoeurópske Fórum** je medzinárodné podujatie organizované neziskovou organizáciou Projekt Fórum, ktoré sa koná v Bratislave. 

Hlavnou aktivitou je panelová diskusia s hosťami z celého sveta, voľne prístupná širšej verejnosti. Prvému Stredoeurópskemu Fóru (2009) sa podarilo zozbierať 25 osobností - spisovateľov (ruský autor Viktor Jerofejev, nemecký Ingo Schulze, rakúsky Robert Menasse, maďarský György Konrád, slovinský esejista Aleš Debeljak), historikov (Američania Timothy D. Snyder a Marci Shore), politológov (Francúz českého pôvodu Jacques Rupnik, Slovák Miroslav Kusý, britská profesorka Mary Kaldor), filozofov (maďarská profesorka Ágnes Heller), lídrov tretieho sektora (Wendy Luers), politikov (Václav Havel, Karel Schwarzenberg, belgický prezident EPP Wilfried Martens, bývalá slovenská ministerka financií, súčasná viceprezidentka EBRD Brigita Schmögnerová) a žurnalistov (poľský žurnalista, historik a disident Adam Michnik, zakladateľ a šéfredaktor Gazety Wyborczej). Ústrednou témou Stredoeurópskeho fóra 2009 bola otázka "Čo sa stalo s demokraciou?" a panelisti diskutovali o štyroch okruhoch problémov: "Kde sa začína západ?"; "Otvorená spoločnosť uprostred krízy"; "Druhý život totalitných štruktúr"; a "Únava z demokracie".

Hlavným cieľom Stredoeurópskeho Fóra 2009 bolo na počesť Zamatovej revolúcie sprostredkovať serióznu, otvorenú debatu, ktorá bude mať dlhotrvajúci pozitívny efekt na intelektuálny diskurz v krajinách strednej a východnej Európy. Sekundárnymi cieľmi boli prepojenie a konfrontácia intelektuálov z postkomunistických krajín s ich kolegami zo západu, tvárou v tvár rastúcej únave z demokracie a rozmachu populizmu v regióne; propagovať hodnoty demokracie, ľudských práv, tolerancie a solidarity; formulovať inovatívne prístupy, ktoré by pomohli strednej Európe prekonať problémy spojené s politickými otázkami a globálnou ekonomickou krízou.

V novembri 2010 sa bude v Bratislave konať Stredoeurópske fórum 2010. Jeho hlavnou témou bude otázka "Ako zostať slobodní?"

Referencie
----------

1. ↑   *Archivovaná kópia* [online]. [Cit. 2010-04-20]. Dostupné online. Archivované 2010-09-10 z originálu.

Externé odkazy
--------------

* Stredoeurópske Fórum
Páka 4-rýchlostnej prevodovky Tiptronic vo vozidle Porsche 911 (993)
**Tiptronic** je druh automatickej prevodovky. Vodič navyše v automatickom režime „D" má k dispozícii manuálny režim. V manuálnom režime k radeniu dochádza postupne, alebo po sebe, bez toho, aby sa obišiel jednotlivý rýchlostný stupeň. Prevodovky Tiptronic sa inštalujú do automobilov mnohých značiek, vrátane Audi, Volkswagen, Porsche a Škoda.

**Tiptronic®** je registrovaný obchodný názov, a je vo vlastníctve Porsche, ktorá udelila licenciu okrem iných aj koncernu Volkswagen AG. Okrem iného **Tiptronic** sa v bežnom jazyku používa ako základ ďalších automatických prevodoviek s možnosťou manuálneho radenia u konkurenčných výrobcov. Názov *Tiptronic* sa používa vo Volkswagen Group mnoho rokov. Ale prvé konštrukcie s novými 6-rýchlostnými automatickými prevodovkami zdieľajú prakticky už iba názov.

Voliteľne sa prevodovka Tiptronic môže ovládať funkčnými tlačidlami na volante. To umožňuje vychutnať si maximálny komfort z jazdy.

Iné riešenia konkurenčných firiem, podobné Tiptronicu:

* Acura: **SportShift**
* Alfa Romeo: **Selespeed**
* BMW: **Steptronic**
* Hyundai: **Shiftronic**
* Infiniti: **Manual Shift Mode**
* Jaguar: **Bosch® Mechatronic**
* Lexus: **E-Shift**
* Mercedes-Benz: **TouchShift**
* Mitsubishi: **Sportronic**
* Opel: **Easytronic**
* Saab: **Sentronic**
* Smart: **Softip**
* Volvo: **Geartronic**

Tiptronic S
-----------

Tiptronic S je vyššia verzia pôvodnej prevodovky Tiptronic so schopnosťou prisôsobenia sa vodičovi, a takisto umožňuje vodičovi zaradiť rýchlostný stupeň aj v automatickom režime. V automatickom režime, ak nie je do ôsmich sekúnd manuálne zaradenie, systém sa vráti do svojho automatického radenia. Tento systém bol používaný už v roku 2000 v automobile Porsche Boxster.

Vo vozidle Porsche Cayenne bola prevodovka Tiptronic S zvýšená na šesť rýchlostí.

Vo vozidle Porsche 911 (977) Turbo, mal model Tiptronic S rýchlejšiu akceleráciu ako model s manuálnou prevodovkou.

Referencie
----------

1. ↑   Porsche Technical Highlights
2. ↑  Tiptronic S details
3. ↑  2000 PORSCHE BOXSTER
4. ↑  MotorBar Road Test: Porsche Cayenne S
5. ↑  911 Turbo Technical Specs
6. ↑  Porsche 997 Turbo
Animácie erupcie vulkánu Tvashtar, zachytený sondou New Horizons v roku 2007
**Tvashtar** je označenie aktívneho vulkanického regiónu na jupiterovom mesiaci Io. Vulkán pomenovaný podľa hinduistického boha Tvastara leží blízko severného pólu mesiaca.

Prieskum
--------

Dve snímky zo sondy *Galileo* v priebehu troch mesiacov, ukazujúce pohybujúce sa oblasti lávových prúdov.
### Sonda Galileo

Tvashtar študovala v rokoch 1995 - 2002 sonda Galileo. V priebehu tejto doby bol pozorovaný 25 km dlhý, 1 až 2 km široký prúd lávy vytryskujúci z jedného z kráterov, erupcia jazera prehriatej kremičitanovej lávy v najväčšom vulkanickom kráteri a stĺpy vytryskujúceho plynu, ktoré dosahovali výšku 385 km nad povrchom mesiaca a pokrývali oblasti vzdialené až 700 km.

### Sonda New Horizons

Erupciu Tvashtaru vyfotografovala 26. februára 2007 sonda New Horizons pri prelete okolo Jupitera na ceste k Plutu. Sonda objavila enormné 290 km vysoké výtrysky z vulkánu, a zatiaľ nevysvetlenú vláknitú štruktúru zreteľne viditelnú v slnečnom svetle.

Referencie
----------

1. ↑   *US Geological Planetary Nomenclature* [online]. [Cit. 2008-03-18]. Dostupné online. (anglicky)
2. ↑   *University of Arizona Planetary Image Research Laboratory May 28, 2002 Report on Tvashtar Paterae* [online].. Dostupné online. (anglicky)
3. ↑   *Mission Photos: An Eruption on Io* [online].. Dostupné online. (anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tvashtar**

Zdroj
-----


|  |  |
| --- | --- |
| Portal | Astronomický portálPortál slnečná sústava |

*Tento článok je čiastočný alebo úplný preklad článku Tvashtar na českej Wikipédii.*
**Tomáš Kóňa** (\* 1. marec 1984, Nitra) je slovenský futbalový záložník, v minulosti reprezentant Slovenska. V súčasnosti je hráčom FC Nitry. Je aj bývalým reprezentantom Slovenska do 21 rokov a v roku 2011 nastúpil premiérovo v seniorskej futbalovej reprezentácii v zápase proti Andorre.

Kariéra
-------

Je odchovancom nitrianskeho futbalu, kde hrával už od svojich 5-tich rokov. Do seniorského mužstva FC Nitra sa dostal ako 18 ročný. Nitra vtedy hrala druhú najvyššiu futbalovú súťaž. Po dvoch rokoch Nitra postúpila do najvyššej súťaže. Po pol ročnom pôsobení v Corgoň lige si Tomáša vybral tréner Stanislav Griga do pražskej Sparty. Po 2 a pol ročnom pôsobení v Sparte odišiel na hosťovania do Zlína, kde odohral 8 stretnutí.

Zo Zlína putoval na ďalšie hosťovanie tentokrát do Artmedie Petržalka, kde dohral prebiehajúcu sezónu 2008/2009. V ďalšej sezóne sa vrátil do FC Nitra, kde bol na ročnom hosťovaní. V sezóne 2010/2011 hosťoval u FK Senica - nováčika najvyššej futbalovej súťaže.V júni 2011 sa stal kmeňovým hráčom FK Senica. V Senici bol oporou tímu a kapitánom. Počas piatich sezón v drese FK Senica odohral v drese tohto klubu 159 stretnutí. Tomáš vyniká najmä výbornou kopacou technikou, prehľadom v hre, technikou a futbalovým rozumom.

Referencie
----------

1. ↑   *Tomáš Kóňa sa zmestil do nominácie proti Andorre* [online]. aktuality.sk, 17.03.2011. Dostupné online.
2. ↑   *O mne...* [online]. tomaskona.sk. Dostupné online.
3. ↑   *Sparta Kóňu nechcela, bude hrať za Artmediu* [online]. pravda.sk, 2009-03-03. Dostupné online.
4. ↑   *Tomáš Kóňa na ročné hosťovanie do FC Nitra, Tujvel odchádza* [online]. profutbal.sk, 13.07.2009. Dostupné online.
5. ↑   *Tomáš Kóňa sa stal kmeňovým hráčom corgoňligovej Senice* [online]. aktuality.sk, 04.07.2011. Dostupné online.

Externé odkazy
--------------

* Oficiálna webstránka
|  |  |
| --- | --- |
|  | *Správny názov tohto článku je* **[t]urbanfest***. Vynechanie **[ ]** je spôsobené technickými obmedzeniami.* |

**[t]urbanfest** je alternatívny hudobný festival, ktorý sa koná pravidelne od roku 2005 v Prešove. Zameriava sa nielen na hudbu, ale jeho súčasťou sú aj divadelné predstavenia alebo tvorivé dielne, kde prebieha výuka bubnovania, žonglovania či kováčstva.
Súčasťou festivalu je aj premietanie dokumentárnych filmov.

História
--------

Prvé tri ročníky festivalu sa uskutočnili v areáli Hotelovej akadémie Prešov. Na nultý ročník sa v roku 2005 prišlo pozrieť niekoľko stoviek návštevníkov, ročník 2007 už navštívilo počas dvoch dní okolo 2000 ľudí.

Tretí ročník v roku 2008 sa uskutočnil na letnom kúpalisku Delňa v Prešove, takže hudobné predstavenia mohli pokračovať aj po 22:00 hodine bez rušenia nočného pokoja v centre mesta.
Zúčastnili sa na ňom nielen interpreti zo Slovenska, ale aj z Česka a Poľska.

Externé odkazy
--------------

* [t]urbanfest Archivované 2008-12-17 na Wayback Machine

| * z
* d
* u
Hudobné festivaly na Slovensku |
| --- |
| Aktívne hudobné festivaly a súťaže | 
* Ars Organi Nitra
* Bratislavské hudobné slávnosti
* Bratislavské jazzové dni
* Bumbershoot
* CampFest
* DobroFest
* Dobrý festival
* Easthetic
* Grape
* Hardfest
* Hip Hop Žije
* Hummel Fest
* Music festival Piešťany
* Organové dni Jozefa Grešáka
* Pohoda
* Punkáči deťom
* Rock pod Kameňom
* Rock pod Sninským kameňom
* Skapal pes fest
* Soaré
* Topfest
* Turbanfest
* Uprising
* Viva Musica! festival
* Vrbovské vetry
* Festival zlej hudby
* ZooM+
* Žákovic Open

 |
| Neaktívne hudobné festivaly a súťaže | 
* Bratislavská lýra
* Festival Hodokvas
* HuRyTan
* Koncert mladosti
* Svätojurský Rámus
* Without Shame Festival

 |
| Pozri aj: Kategória:Hudobné festivaly na Slovensku • Kategória:Folklórne festivaly na Slovensku |

Súradnice: 48°57′36″S 21°15′45″V﻿ / ﻿48,959946°S 21,26245°V﻿ / 48.959946; 21.26245
**Tjörnbron** je zavesený cestný most premosťujúci fjord Askeröfjorden medzi ostrovmi Källön a Almön v blízkosti švédskeho mesta Stenungsund v provincii Västra Götaland. Je jedným z troch mostov zabezpečujúcich dopravné spojenie ostrova Tjörn so švédskou pevninou (ďalšími dvomi sú Källösundsbron a Stenungsöbron).

Pôvodným mostom spájajúcim Källön a Almön bol oblúkový most **Almöbron**. Jeho výstavba prebiehala v rokoch 1956 – 1960 a otvorený bol 15. júna toho roku. Finančné náklady na výstavbu mosta činili 28 mil. SEK. Celková dĺžka mosta bola 518 m a hlavné oblúkové pole malo dĺžku rozpätia 278 m. Výška mostovky nad hladinou fjordu bola 41 m. Most bol zdemolovaný po tom, ako doň 18. januára 1980 o 01:30 počas hmly a tmy narazila loď na sypaný náklad MS *Star Clipper* a zničila hlavné oblúkové pole. Pri nešťastí prišlo o život osem osôb.

Výstavba nového zaveseného mosta sa začala v auguste ešte toho roku a ukončená bola v novembri 1981. Do dokončenia nového mosta premával medzi brehmi fjordu trajekt. Celková dĺžka nového mosta je 667 m a dĺžka rozpätia hlavného zaveseného poľa je 386 m. Mostom prechádza trojpruhová cesta *Länsväg 160* a mostovka je 15 m široká. Hlavné pylóny sú 106 m vysoké.

Galéria
-------

* Almöbron v roku 1966Almöbron v roku 1966
* Most po náraze MS Star ClipperMost po náraze MS *Star Clipper*

Referencie
----------

1. 1 2 3 4   *Tjörn Bridge (1980)* [online]. Bridges of Dublin, [cit. 2016-03-28]. Dostupné online. (po anglicky)
2. 1 2 3 4 5   *Tjörn bridge* [online]. Bridge-info.org, [cit. 2016-03-28]. Dostupné online. (po anglicky)
3. ↑   *Nya Tjörnbron* [online]. Structurae, 2002-09-08, [cit. 2016-03-28]. Dostupné online. (po anglicky)
4. ↑   *Utsiktsplatser* [online]. Tjörns kommun, rev. 2013-12-19, [cit. 2016-03-28]. Dostupné online. (po švédsky)
5. ↑   *Tjörnbron* [online]. Bruecken Web, [cit. 2016-03-28]. Dostupné online. (po nemecky)

Iné projekty
------------

Commons
* Spolupracuj na Commons Commons ponúka multimediálne súbory na tému **Tjörnbron**
**Stupeň**  (iné názvy: **uhlový stupeň** , **oblúkový stupeň** , **šesťdesiatinný stupeň**) je uhlová miera rovinného uhla. Zvyčajne sa označuje °. 1 stupeň = 1/360 plného uhla. 

Ak je potrebné deliť uhol na ešte menšie úseky, toto delenie sa realizuje buď desatinným číslom, alebo delením na (uhlové) minúty a (uhlové) sekundy. Potom má jeden stupeň 60 minút a pretože minúta má 60 sekúnd, má stupeň 3600 sekúnd.

V matematike sa tento spôsob merania príliš nepoužíva, matematici z mnohých dôvodov používajú na meranie uhlov radšej radiány (*rad*), kde π rad je 180 °. 

{\displaystyle 1^{\circ }={\frac {\pi }{180}}\approx 1,745\cdot 10^{-2}\,\mathrm {rad} }
{\displaystyle 1\,\mathrm {rad} ={\frac {180^{\circ }}{\pi }}\approx 57,296^{\circ }\approx 57^{\circ }17'45''}

Zdroje
------

1. 1 2  vyhláška 206/2000 Z. z.
2. 1 2 3  EISENREICH, Günther, SUBE, Ralf et al. *Matematika: anglicko-nemecko-francúzsko-rusko- slovenský slovník* (1-2). 1. vyd. Bratislava: Alfa, 1982.
3. ↑  HÁNEK, Pavel. *šedesátinný stupeň* [online]. vugtk.cz, [cit. 2018-06-18]. Dostupné online. Archivované 2018-06-18 z originálu.
Súradnice: 2°35′00″S 98°50′00″V﻿ / ﻿2,58333°S 98,83333°V﻿ / 2.58333; 98.83333

**Toba** je jazero vulkanického pôvodu, nachádzajúce sa v severnej časti indonézskeho ostrova Sumatra. S dĺžkou 100 km a šírkou 30 km je to najväčšie jazero v Indonézii a zároveň aj najväčšie jazero vulkanického pôvodu na svete. Leží v nadmorskej výške 911 m a maximálna hĺbka je 505 m. V jazere sa nachádza aj ostrov Samosir a do Malajského prielivu ho odvodňuje rieka Asachan.

Geologický vývoj
----------------

Jazero je vlastne obrovská kaldera, ktorá vznikla približne pred 75 500 rokmi počas obrovskej erupcie. Táto erupcia bola poslednou z troch erupcií v oblasti Toby, staršie sa odohrali pred 840 000, resp. 700 000 rokmi. Bola to najväčšia sopečná erupcia za posledných 25 mil. rokov. Ignimbrity ňou vyvrhnuté majú na Sumatre hrúbku cez 6 m, v niektorých oblastiach Malajzie je to dokonca 9 m. Ryolitový vulkanický popol pokrýva 15 cm hrubou vrstvou aj Indický subkontinent. Celkový objem vyvrhnutých sopečných produktov sa odhaduje na 2 800 km³.

Erupcia ovplyvnila klímu na celej planéte. Na porovnanie: najničivejšia erupcia v nedávnej minulosti, výbuch Tambory z roku 1815 vyvrhol do atmosféry ani nie dvadsatinu objemu erupcie Toby a hoci sa priemerná celoročná teplota vplyvom rozptýlených prachových častíc znížila len o 0,3 °C, nasledujúci rok bol označený ako *„Rok bez leta"*. Pokles teploty ovzdušia po výbuchu Toby sa odhaduje až na 3,5 °C, čo mohlo naštartovať aj posledné globálne zaľadnenie. Podľa teórie, ktorú formuloval Stanley H. Ambrose, mala erupcia taký katastrofálny dopad pre ľudstvo v tých časoch, že niekoľkonásobne zredukovala populáciu na celej planéte a temer ho vyhubila. Podla odhadu prežilo približne 15 000 ľudí.

### Neskoršie erupcie

 Kaldera a ostrov Samosir zo satelitu
Mladším prejavom vulkanickej aktivity je menší stratovulkán *Pusukbukit*, nachádzajúci sa na južnom okraji jazera a troskový kužeľ *Tandukbenua* na jeho severnom okraji. Riedko porastený povrch kužeľa Tandukbenua vypovedá o aktivite len niekoľko storočí dozadu. Zaujímavým, no nie celkom neprirodzeným javom je postupný výzdvih dna kaldery: jazerné sedimenty sa dajú nájsť na svahoch ostrova Samosir vo výške 450 m. Tento výzdvih má na svedomí tlak magmy, ktorá sa stále nachádza v magmatickom rezervoári pod jazerom. Dvíhanie dna sprevádzajú aj početné zemetrasenia – napr. zemetrasenie v roku 1987 malo epicentrum v hĺbke len 11 km.

Referencie
----------

1. ↑   *Archivovaná kópia* [online]. [Cit. 2008-06-24]. Dostupné online. Archivované 2008-01-11 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **jazero Toba**.

Externé odkazy
--------------

* www.volcano.si.edu – jazero Toba na Global Volcanism Program (po anglicky)
Poloha ostrova Stóra Dímun
**Stóra Dímun** je malý Faerský ostrov. Má rozlohu 2,7 km² a 8 obyvateľov.

Geografia
---------

Ostrov Stóra Dímun na známke
Nachádza sa na juhu Faerských ostrovov, medzi ostrovmi Skúvoy na severe a Lítla Dímun na juhu. Na ostrove sú tri vrchy, z toho najvyšší Høgoyggj meria 396 m. Na západnom pobreží sú až 400 m vysoké skaly. Na ostrove je pár fariem, kde sa chytajú alky.

Jedinou možnosťou ako sa dostať na ostrov je helikoptéra.

Ostrov Stóra Dímun

Referencie
----------

1. ↑   *Fotografia skaly* [online]. [Cit. 2008-02-13]. Dostupné online. Archivované 2007-10-10 z originálu.

Iné projekty
------------

Commons
* Spolupracuj na Commons Commons ponúka multimediálne súbory na tému **Stóra Dímun**

Externé odkazy
--------------

* Fotografie ostrova Archivované 2006-10-05 na Wayback Machine

| * z
* d
* u
Faerské ostrovy |
| --- |
| Borðoy ·  Eysturoy ·  Fugloy ·  Hestur ·  Kalsoy ·  Koltur ·  Kunoy ·  Lítla Dímun ·  Mykines ·  Nólsoy ·  Sandoy ·  Skúvoy ·  Stóra Dímun ·  Streymoy ·  Suðuroy ·  Svínoy ·  Vágar ·  Viðoy | Vlajka Faerských ostrovov |
Komplex VLA, Socorro, New Mexico, USA
**Very Large Array** (**VLA**) je rádioastronomické observatórium, ktoré sa nachádza na Pláňach svätého Augustína medzi mestami Magdalena a Datil približne 80 km západne od mesta Soccoro v štáte Nové Mexiko, USA. Celý komplex sa rozkladá vo výške 2 124 m nad morskou hladinou. VLA je súčasťou americkej *National Radio Astronomy Observatory* (NRAO).

Charakteristika
---------------

Pohľad na dve antény, z nich jedna je schovaná v špeciálnej servisnej hale
Observatórium pozostáva z 27 nezávislých rádioantén, priemer paraboly každej z nich má 25 metrov a hmotnosť 209 ton. Antény sú v priestore rozložené do tvaru písmena **Y**, pričom každé z ramien je dlhé 21 km. Pozdĺž všetkých antén vedie špeciálna železničná trať, vďaka ktorej sa môžu antény pomocou špeciálnej lokomotívy premiestňovať do vopred pripravených pozícií podľa aktuálnej potreby. Celý komplex funguje na princípe interferometrie, jeho maximálna základová línia je 36 km.

Poslanie VLA
------------

VLA je viacúčelový nástroj zostrojený pre výskum viacerých oblastí v odbore astronómie. Medzi objekty, ktoré VLA skúma, patria napr. Rádiové galaxie, kvazary, supernovy, zväzky gama žiarení, rádio-emitujúce hviezdy, Slnko a planéty, čierne diery, Mliečna cesta a iné. V priebehu roku 1989 bol komplex VLA využívaný na komunikáciu so sondou Voyager 2, ktorá v tú dobu míňala planétu Neptún.

Pozri aj
--------

* Cerro Tololo Inter-American Observatory
* Very Large Telescope

Externé odkazy
--------------

* Very Large Array na kozmonautika.sk Archivované 2013-10-02 na Wayback Machine

Zdroj
-----


|  |  |
| --- | --- |
| Portal | Astronomický portál |

*Tento článok je čiastočný alebo úplný preklad článku Very Large Array na českej Wikipédii (číslo revízie nebolo určené).*
Koleso so záporným odklonom
Automobil 1960 Milliken MX1 Camber Car je ukážkou veľkého záporného odklonu kolies
**Uhol odklonu kolesa** alebo **uhol odklonu** či **odklon kolies** je uhol, ktorým sa koleso automobilu alebo iného viacstopového vozidla odkláňa od svojej zvislej osi. Presnejšie povedané, je to uhol medzi zvislou osou kolesa a zvislou osou vozidla, pokiaľ sa pozeráme spredu alebo zozadu. Uhol odklonu kolesa sa využíva pri návrhu riadenia alebo nápravy. Pokiaľ je horná časť kolesa mimo dolnej časti (ďalej od vozidla) je to *kladný odklon*. Pokiaľ je ale ďalej od vozidla dolná časť kolesa ide o *záporný odklon*.

Odklon ovplyvňuje ovládateľnosť vozidla pri určitej konštrukcii nápravy. Predovšetkým záporný odklon zlepšuje priľnavosť v zákrutách. Preto lebo nastavuje pneumatiku do vhodnejšieho uhlu voči vozovke a sily sa prenášajú cez zvislú rovinu kolesa, namiesto priečnej šmykovej sily.

Pri vozidlách s rovnobežníkovými nápravami je odklon kolies meniteľný, ale pri novších vozidlách s nápravami MacPherson je obvykle pevne nastavený. Potom sú nižšie nároky na údržbu, pokiaľ sa vozidlo zníži použitím kratších pružín, zmení to odklon kolies, a to môže viesť ku zvýšeniu opotrebovania pneumatík a k horšej ovládateľnosti vozidla. Z tohto dôvodu ľudia, ktorý to s úpravami pre lepšie vlastnosti myslia vážne, nemôžu iba znížiť vozidlo, ale takisto upraviť montážny bod na hornom konci vzpery, aby umožňoval posun v priečnom smere (vzhľadom k pozdĺžnej osi vozidla) pre nastavenie odklonu. Pre takto upravované vozidlá sú k dispozícii rozširovacie podložky s rôznymi hrúbkami.

Terénne vozidlá, napríklad poľnohospodárske traktory využívajú kladný odklon kolies. Pri týchto vozidlách kladný odklon pomáha zmenšovať silu potrebnú pre riadenie vozidla.

Pozri aj
--------

* Záklon rajdového čapu
* Čap riadenia prednej nápravy
* Zbiehavosť kolies
* Kyvadlová náprava

Zdroj
-----

*Tento článok je čiastočný alebo úplný preklad článku Camber angle na anglickej Wikipédii.*

Externé odkazy
--------------

* Odklon a ladenie náprav pretekárskych automobilov Archivované 2015-12-10 na Wayback Machine (anglicky)
* Odklon, záklon, zbiehavosť - Čo to znamená? Archivované 2020-01-15 na Wayback Machine (anglicky)
Súradnice: 30°28′48″S 140°18′22″V﻿ / ﻿30,48000°S 140,30611°V﻿ / 30.48000; 140.30611

**Torišima** (alebo **Tori-šima**, **Ostrov Panafidina** (*Остров Панафидина*), v preklade **Vtáčí ostrov**) je názov menšieho ostrova, nachádzajúceho sa v japonskom súostroví Izu v Tichom oceáne asi 500 km južne od Tokia. Priemer ostrova je 2,7 km, najvyšší bod je kráter *Iwojama* (394 m nad hladinou mora). Ostrov je vulkanického pôvodu a je neobývaný.

Ostrov predstavuje vrchol stratovulkánu, na jeho stavbe sa v prevažnej miere podieľajú bazaltovo dacitové lávy. Vrchol ostrova tvorí kaldera s priemerom 1,5 km, v ktorej sa nachádzajú dva krátery – už spomínaný výšší kráter *Iwijama* a nižší *Komočijama*. Erupcie boli okrem vrcholových kráterov zaznamenané aj v blízkosti severného okraja ostrova a príbrežných podmorských sopečných komínoch.

Iné projekty
------------

Commons
* Spolupracuj na Commons Commons ponúka multimediálne súbory na tému **ostrov Torišima**.

Externé odkazy
--------------

* www.volcano.si.edu Archivované 2007-11-27 na Wayback Machine – ostrov Torišima na Global Volcanism Program (po anglicky)
**Turčiansky seniorát** (v plnom znení **Turčiansky seniorát Evanjelickej cirkvi augsburského vyznania na Slovensku**, v skratke **TUS**) je seniorát Východného dištriktu Evanjelickej cirkvi a. v. na Slovensku. V senioráte je celkovo 22 cirkevných zborov s 30 266 členmi. Zbory sú rozdelené medzi dva kraje a to 7 CZ je v Trenčianskom kraji v okresoch Ilava (Košeca), Považská Bystrica (Považská Bystrica) a Prievidza (Zemianske Kostoľany), Púchov (Lazy pod Makytou, Púchov, Záriečie) a 21 CZ je v Žilinskom kraji v okresoch Bytča (Súľov), Turčianske Teplice (Háj, Ivančiná, Mošovce, Slovenské Pravno), Martin (Blatnica, Krpeľany, Martin, Martin-Záturčie, Necpaly, Príbovce, Sučany, Turany, Turčianske Jaseno, Vrútky) a Žilina (Žilina s priľahlou diasporou na území okresov Čadca a Kysucké Nové Mesto). Seniorát sídli v sídle cirkevného zboru seniora.

Seniori
-------

* od 2014 Mgr. Marián Kaňuch (CZ Žilina)
* Mgr. Miloslav Blaho

Cirkevné zbory
--------------

* Blatnica
* Háj s filiálkami Dolná Štubňa, Horná Štubňa, Turčianske Teplice-Vieska, Turček, Čremošné
* Ivančiná s filiálkou Dubové
* Košeca s filiálkami Dubnica nad Váhom, Nová Dubnica, Ilava
* Krpeľany
* Lazy pod Makytou
* Martin s filiálkami Bystrička, Dražkovce a Diaková
* Martin-Záturčie
* Mošovce s filiálkami Turčiansky Michal a Rakša
* Necpaly s fílialkami Folkušová, Ďanová, Žabokreky, Belá-Dulice
* Považská Bystrica
* Príbovce
* Púchov
* Slovenské Pravno
* Sučany
* Súľov
* Turany
* Turčianske Jaseno
* Vrútky
* Záriečie
* Zemianske Kostoľany s filiálkami Zemianske kostoľany, Prievidza, Handlová, Nitrianske Pravno
* Žilina

História
--------

Po vzniku Československej republiky sa prvá synoda v novom štáte konala v Trenčianskych Tepliciach - od 18. januára do 24. mája 1921. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov - Východného a Západného.

Po prijatí cirkevnej ústavy v roku 1953 patril Turčiansky seniorát do Východného dištriktu spolu s nasledujúcimi seniorátmi: Gemerský, Košický, Liptovsko-oravský, Tatranský, Šarišsko-zemplínsky.

Územné začlenenie seniorátu sa nezmenilo ani po prijatí novej ústavy v roku 1993 v Uhrovci.

Referencie
----------

1. ↑
2. ↑
3. ↑
4. ↑   *Archivovaná kópia* [online]. [Cit. 2016-03-15]. Dostupné online. Archivované 2017-02-11 z originálu.
5. ↑
6. ↑
7. ↑

Externé odkazy
--------------

1. Turčiansky seniaorát na ecav.sk

| * z
* d
* u
Evanjelická cirkev a. v. na Slovensku |
| --- |
| Západný dištrikt | 
* Myjavský seniorát
* Bratislavský seniorát
* Považský seniorát
* Novohradský seniorát
* Rimavský seniorát
* Dunajsko-nitriansky seniorát
* Hontiansky seniorát
* Zvolenský seniorát

 | Popis |
| Východný dištrikt | 
* Turčiansky seniorát
* Liptovsko-oravský seniorát
* Košický seniorát
* Šarišsko-zemplínsky seniorát
* Tatranský seniorát
* Gemerský seniorát

 |
***Top Gear*** je motoristický časopis publikovaný cez BBC Worldwide a nazvaný po televíznej relácii *Top Gear*. Časopis bol prvýkrát publikovaný v októbri 1993 a odvtedy je publikovaný každý mesiac. Hlavný vystupujúci televíznej relácie – Richard Hammond, James May a Jeremy Clarkson sú aj regulárnymi prispievateľmi, spolu s produkčným personálom. Pretekár The Stig tiež regulárne vystupuje v cestných testoch vykonávaných časopisom.

Časopis je vedúcim britským časopisom čo sa týka predajov, s viac ako 200 000 vydaniami predanými za mesiac (júl – december 2007).

Licencované edície sú tiež publikované v Číne, Česku, Grécku, Strednom Východe (s lokalizovanými verziami pre každú z Arabských krajín), na Filipínach, Indonézii, Južnej Kórei, Rusku, Holandsku, na Novom Zélande, Thajsku, Indii, Rumunsku, Švédsku, Malajzii (cez Astro) a v Singapure. Od 7. mája 2007 je vydávaný v Bulharsku, od 16. novembra 2007 v Taliansku a od 14. februára 2008 v Poľsku. Austrálska edícia je vydávaná od júna 2008. Hong Kongská edícia je vydávaná od októbra 2008 a portugalská verzia je vydávaná len od júna 2011.

Víťazi Car of the Year
----------------------

* 2004: Nissan 350Z
* 2005: Toyota Aygo & Bugatti Veyron
* 2006: Jaguar XK
* 2007: Subaru Legacy Outback/Ford Mondeo
* 2008: Volkswagen Scirocco
* 2009: Ferrari 458 Italia
* 2010: Citroën DS3
* 2011: Range Rover Evoque
* 2012: Toyota 86 (Subaru BRZ)

Víťazi Supercar of the Year
---------------------------

* 2006: Ferrari 599 GTB Fiorano
* 2007: Nissan GT-R
* 2008: Chevrolet Corvette C6 ZR1
* 2009: Ferrari 458 Italia
* 2010: Koenigsegg Agera
* 2011: Lamborghini Aventador LP700-4 & McLaren MP4-12C
* 2012: Ferrari 458 Italia Spider
* 2013: Ferrari 458 Speciale

### Automobil desaťročia

* 2010: Bugatti Veyron, cena bola prezentovaná na Top Gear

Víťazi Men of the Year
----------------------

* 2007: Lewis Hamilton, Peter Roberts (navrhovateľ cestných poplatkov), Colin McRae, Steve Fossett, Dario Franchitti, Luca De Meo, Angela Merkelová, Michael Bay.
* 2009: Haruhiko Tanahashi, Sébastien Loeb, Ferdinand Piëch, Volker Mornhinweg, Ross Brawn, Jenson Button, Mark Lloyd (Britský dizajnér Citroënu).

Referencie
----------

1. ↑  Audit Bureau of Circulations
2. ↑

*Tento článok je čiastočný alebo úplný preklad článku Top Gear (magazine) na anglickej Wikipédii.*

Externé odkazy
--------------

* *Top Gear* webstránka
* webstránka časopisu
* Oficiálna BBC webstránka
**Sugestopédia** (novšie názvy: **desugestopédia, rezervopédia**, [po anglicky] **Reserves Capacity Communicative** [skr. Re-Ca-Co] - pozri podkapitolu Komentár k iným názvom) je pedagogický systém (najčastejšie používaný pri výuke cudzích jazykov), vyvinutý bulharskými vedcami G. Lozanovom a E. Gatevovou od 60. do 90. rokov 20. storočia, ktorý sa opiera o sugestológiu. Cieľom je zvýšiť efektivitu učenia tak, aby učenie prebiehalo v súlade s prirodzeným spôsobom učenia sa mozgu.

Sugestológia
------------

Sugestológia vznikla rozvinutím psychoterapie a je definovaná ako komplexná veda o sugescii alebo presnejšie ako veda o (zisťovaní fyzických a psychických potenciálov osoby a následnom) harmonickom urýchlení rozvoja osoby a jej daností. Zo sugestológie sa v sugestopédii zdôrazňuje najmä potreba dodržiavania troch základných psychofyziologických zákonov: (1) používanie celého mozgu (t.j. nie len napr. jeho ľavej strany), (2) súčasné používanie analýzy aj syntézy, (3) súčasné používanie vedomia aj paravedomia (paravedomie je definované ako nevedomá psychická aktivita ľubovoľnej intenzity, vrátane takých jednoduchých vecí ako sú reflexy a zvyky). [1]

Fungovanie
----------

Konkrétne sugestopédia funguje tak, že najprv vytvorí veľkú rezervu informácií v paravedomí žiaka a potom získané informácie aktivuje v príjemnom prostredí, v ktorom sa žiaci venujú hrám, piesniam, hudbe a sú konfrontovaní so zmenami, prekvapeniami a jednotlivými viacerými stránkami svojej osobnosti. Učiteľ poskytuje žiakom bezpečné a povzbudivé prostredie, ktoré im umožňuje robiť chyby, vyjadriť sa, ale aj skryť sa za ostatných. Po celý čas sa udržuje integrovaná dynamická rovnováha jednak emócií a logiky, a jednak časti a celku. Sugestopédia nepracuje s hypnózou. [2]

Komentár k iným názvom sugestopédie
-----------------------------------

Názov desugestopédia (používaný od roku 1994) má zdôrazniť dôraz na desugestívnu sugesciu. Názvy *Reserves Capacity Communicative* (používaný od roku 1998) a rezervopédia (používaný od roku 2006) majú zdôrazniť, že si je metóda vedomá potenciálu "rezerv mysle".

Príbuzné metódy
---------------

Na (de)sugestológii založené a jej podobné (ale odlišné) sú metódy [3]:

* variant sugestológie pôvodne používaný v 80. rokoch v iných krajinách východnej Európy (bez zvláštneho mena)
* psychopédia (pôvodne v západnom Nemecku)
* superlearning (pôvodne v severnej Amerike)
* SALT (pôvodne v severnej Amerike)

Spoločné všetkým 4 metódam zostávajú 3 prvky pôvodnej (de)sugestopédie: hudba, relax a sugescia. 

Treba poznamenať, že viaceré texty nepresne používajú vyššie uvedené termíny a termín sugestopédia v rôznych kombináciách ako úplné synonymá.

Referencie
----------

1. ↑  , str. 7, 32, 33, 98, 110-112, 118
2. ↑  , str. 936
3. ↑
**Topologická teória grafov** je matematická disciplína a podoblasť teórie grafov zaoberajúca sa predovšetkým vnáraním grafov do plôch. Skúma tiež grafy ako topologické priestory.

Vnáranie grafov do plôch znamená kreslenie grafov na rôzne plochy, pričom cieľom je dosiahnuť nakreslenie grafu bez krížiacich sa hrán. Grafy, pre ktoré existuje takéto nakreslenie v rovine, sa nazývajú rovinné grafy. Pre iné grafy zas v rovine takéto nakreslenie existovať nemusí, ale na iných plochách, ako napr. na povrchu gule, môže.

Medzi praktické aplikácie topologickej teórie grafov patrí napríklad návrh integrovaných obvodov, kde je dôležité, aby sa linky navzájom nekrížili.

Pozri aj
--------

* Rovinný graf
* Priesečníkové číslo (teória grafov)
* Génus (matematika)
* Kuratowského veta
* Napäťový graf
* Topologická kombinatorika

Literatúra
----------

* Gross, J. L. Tucker, T. W.: *Topological Graph Theory*. Wiley Interscience, 1987.
* Nishizeki, T. Chiba, N.: *Planar Graphs: Theory and Algorithms*. North-Holland, 1988.

Externé odkazy
--------------

* Stránka o otvorených problémoch Archivované 2010-05-16 na Wayback Machine v topologickej teórii grafov (po anglicky)
**Ukrižovanie svätého Petra** (tal. *Crocifissione di San Pietro*) je názov obrazu talianskeho barokového maliara Caravaggia.

Po dokončení dvoch obrazov s výjavmi zo života svätého Matúša - *Povolanie svätého Matúša* a *Umučenie svätého Matúša* - Caravaggiova sláva začala rásť. Stal sa vyhľadávaným a žiadaným umelcom. Vzápätí po dohotovení týchto diel, v septembri 1600, podpísal zmluvu na namaľovanie dvoch postranných obrazov do bočnej kaplnky v bazilike Santa Maria del Popolo.

V deväťdesiatych rokoch 16. storočia Tiberio Cerasi, strážca pokladu pápeža Klementa VIII. získal od augustiniánskych mníchov úzku kaplnku v priečnej lodi baziliky. U dvoch významných rímskych maliarov, Annibale Carracciho a Caravaggia, si objednal jej výzdobu. Carracci mal namaľovať vysoký oltár s námetom Nanebovzatia Panny Márie a navrhnúť fresky na klenbu s výjavmi zo života svätých Petra a Pavla. Caravaggio mal podľa zmluvy namaľovať dva postranné obrazy zachytávajúce scény Mučenie svätého Petra a Obrátenie svätého Pavla. Mali byť namaľované na dvoch cyprusových doskách do ôsmich mesiacov.

Námety obrazov mali v čase prebiehajúceho Svätého roku 1600 symbolizovať prebúdzanie „večného mesta" k novému životu, k znovuzrodenia kresťanstva, ktoré malo svoj základ v apoštoláte svätých Petra a Pavla.

Presne v duchu svojho výtvarného a ikonografického poňatia je príbeh obrazu *Ukrižovanie svätého Petra* zasadený do všedného sveta; napriek tomu symbolickým poňatím svetla a tmy vytvoril veľmi dojímavé, no zároveň veľmi sugestívne dielo. Svätý Peter, starý bradatý muž, pribíjaný na kríž na vlastnú žiadosť hlavou dolu, je prostý, jednoduchý človek, ktorého akoby vetrom ošľahaná tvár je tvárou niekdajšieho rybára z Betsaidy, vyrovnane prijímajúceho krutú smrť.

Realita súčasného sveta je zrejmá i z postáv popravcov; sú to rímski robotníci, špinaví a spotení, ktorí vypätými svalmi dokončujú svoju prácu. Ich tváre sú v tieni, postavy sú tak anonymné. Divák si pri pohľade na veľmi realisticky podanú scénu nevdojak uvedomuje krutú pravdu, vníma obraz nesmierneho utrpenia a fyzickej bolesti, ktorú musel umierajúci Peter podstúpiť. Napriek tejto skutočnosti sa apoštolova postava, pribitá na kríž veľkými klincami, vyznačuje úplným pokojom.

Veľmi dôležitými skutočnosťami sú spôsob a miesto umiestnenia obrazu a pohľad svätého Petra: zdalo by sa, že jeho zrak je upretý na svoju ľavú dlaň. Pri pozornejšom skúmaní je však evidentné, že pohľad pribitého Petra smeruje mimo rámca obrazu, no nie na diváka, ale na obraz visiaci na protiľahlej stene kaplnky - na *Obrátenie svätého Pavla*. Z toho vyplýva, že maliar mal už pri koncipovaní týchto dvoch diel jasnú predstavu o ich ideovej náplni: kým jedného (Pavla) zachytil v momente jeho spojenia s kresťanskou vierou, druhého (Petra) na konci jeho životnej i duchovnej púte.

Zdroje
------

* G. Lambert, *Caravaggio*, Taschen/Nakladateľstvo Slovart, Praha, 2005, ISBN 80-7209-750-4
* H. Langdonová, *Caravaggio*, BB art, Praha, 2002, ISBN 80-7257-898-7
* Apoštoli Peter a Pavol vo výtvarnom umení

Iné projekty
------------

Commons
* Spolupracuj na Commons Commons ponúka multimediálne súbory na tému **Ukrižovanie svätého Petra (Caravaggio)**
Toskánske ostrovy
**Toskánske ostrovy** (tal. *Arcipelago Toscano*), je súostrovie v Tyrrhenskom a Ligúrskom mori, medzi Apeninským polostrovom a Korzikou. Súostrovie od Korziky oddeľuje Korzický prieliv.

Ostrovy patria do oblasti Toskánsko a sú súčasťou národného parku – Národný park Toskánske ostrovy.

Jednotlivé ostrovy Toskánskych ostrovov sú:

|  | Ostrov | taliansky | rozloha (km²) | najvyšší vrch | max. nadm. výška(m) |
| --- | --- | --- | --- | --- | --- |
| 1 | Elba | Isola d'Elba | 224 | Monte Capanne | 1018 |
| 2 | Giglio | Isola del Giglio | 23,8 | Poggio della Pagana | 496 |
| 3 | Capraia | Isola di Capraia | 20 | Monte Castello | 447 |
| 4 | Montecristo | Isola di Montecristo | 13 | Fortezza | 646 |
| 5 | Pianosa | Isola di Pianosa | 10,3 |  ? | 29 |
| 6 | Giannutri | Isola di Giannutri | 2,3 |  ? |  ? |
| 7 | Gorgona | Isola di Gorgona | 2,23 |  ? | 225 |
| 5 | Formiche | Formiche di Grosseto | 0,0015 |  ? |  ? |

Najznámejším ostrovom Toskánskych ostrovov je *Isola d'Elba*, vďaka literatúre sa preslávil tiež ostrov *Isola di Montecristo*.

Iné projekty
------------

Commons
* Spolupracuj na Commons Commons ponúka multimediálne súbory na tému **Toskánske ostrovy**

Externé odkazy
--------------

* stránky Parco Nazionale Arcipelago Toscano na islepark.it Archivované 2007-03-10 na Wayback Machine

Zdroj
-----

*Tento článok je čiastočný alebo úplný preklad článku Toskánské ostrovy na českej Wikipédii.*
**Toray Pan Pacific Open 2009** sa konal v dňoch od 27. septembra do 2. októbra v japonskom hlavnom meste Tokiu na otvorených dvorcoch s tvrdým povrchom. Rozpočet turnaja bol 2 000 000 USD. Víťazkou sa stala nenasadená Ruska Marija Šarapovová, ktorá vo finále viedla nad turnajovou sedmičkou Srbkou J. Jankovićovou v prvom sete 5:2, keď jej súperka stretnutie skrečovala pre zranenie ramena. Bol to jej 20. titul na okruhu WTA. Víťazkami štvorhry sa stal americko-taliansky pár Alisa Klejbanovová a Francesca Schiavoneová.

Víťazi
------

### Dvojhra žien

*Bližšie informácie v hlavnom článku: Ženská dvojhra na Toray Pan Pacific Open 2009*
**Rusko Marija Šarapovová** vs. Srbsko Jelena Jankovićová  5-2 skreč 

### Štvorhra žien

*Bližšie informácie v hlavnom článku: Ženská štvorhra na Toray Pan Pacific Open 2009*
**USA Alisa Klejbanovová / Taliansko Francesca Schiavoneová** vs. Slovensko Daniela Hantuchová / Japonsko Ai Sugijamová  6-4, 6-2

Externé odkazy
--------------

* Oficiálna stránka turnaja Archivované 2010-01-25 na Wayback Machine
O pojme z architektúry pozri *architektonické tvaroslovie.*
**Tvaroslovie** alebo **morfológia** je tradičné označenie opisu (veda o) tvarových prostriedkov jazykovej stavby.

Presnejšie definície sa odlišujú. Napríklad v diele *Morfológia slovenského jazyka* (1966) sa tvaroslovie definuje ako: „…jazykovedná náuka o gramatických tvaroch slov, ako aj o slovách, ktoré majú funkciu tvarov. Morfológia je teda náuka o tvarovej rovine v systéme jazyka."

Zjednodušene možno povedať, že gramatiku rozdeľujeme na tvaroslovie (morfológiu) a skladbu (syntax), pričom tvaroslovie sa v rámci gramatiky zaoberá slovnými druhmi, ich ohýbaním (skloňovaním, časovaním a stupňovaním) a pravidelným odvodzovaním slov pomocou predpôn, prípon a vpôn.

Pojem uviedol do jazykovedy August Schleicher v roku 1859. Jazykovedec, ktorý sa zaoberá tvaroslovím je *morfológ*.

Morfologické hľadisko je napríklad aj základom typologickej klasifikácie jazykov na analytické, flektívne a aglutinačné. Slová určitého jazyka morfológ pritom chápe ako zostavené z jednej, či viacerých morfém.

Referencie
----------

1. ↑  DVONČ, Ladislav, et al. *Morfológia slovenského jazyka*. 1. vyd. Bratislava : Vydavateľstvo SAV, 1966. 895 s. Dostupné online. S. 20.

Externé odkazy
--------------

* "Morfológia slovenského jazyka" (1966) Archivované 2008-09-19 na Wayback Machine
**Veľká Lehôtka** je miestna časť Prievidze v rámci mestskej časti Prievidza V. Štvrte. Nachádza sa juhovýchodne od mesta na úpätí pohoria Vtáčnik.V súčasnosti má 883 obyvateľov (31. 12. 2018).

Dejiny
------

Okolie Veľkej Lehôtky bolo osídlené už v neolite, čo dokazujú nálezy i v Malej Lehôtke a Hradci. Nálezisko poskytuje dôkazy osídlenia ľudom želiezovskej a lengyelskej kultúry. Početnými nálezmi bolo potvrdené i sídlisko z Halštatskej doby.

Nálezy keramiky spadajú do obdobia príchodu Slovanov na naše územie a vzniku Nitrianskeho kniežatstva, kedy bola Horná Nitra už pomerne husto osídlená. Významné nálezy keramiky, železných predmetov i zbraní z tohto obdobia sa našli v susednom Hradci. Obec Veľká Lehôtka je písomne doložená koncom 14.storočia, prvý raz sa spomína v roku 1383. Obec bola pričlenená k mestu v roku 1976.

Zdroj
-----

* Oficiálna stránka mesta
* 
* Súradnice: 48°45′18″S 18°40′11″V﻿ / ﻿48,754969°S 18,66972°V﻿ / 48.754969; 18.66972

| * z
* d
* u
Mestské časti Prievidze (5) |
| --- |
| 
* Prievidza I. Staré Mesto
* Prievidza II. Píly
* Prievidza III. Necpaly
* Prievidza IV. Kopanice
* Prievidza V. Štvrte

 |
Symbol rozcestia O iných významoch výrazu *Sunshine* pozri *Sunshine (rozlišovacia stránka)*.

**Sunshine** (skrátene **Suns** alebo **Sunz**) je česká indie rocková hudobná skupina založená v roku 1994 v Tábore. Krátko po svojom vzniku odcestovali do USA, kde nahrávali albumy a koncertovali. Preslávili sa tiež ich divokými vystúpeniami. Zatiaľ čo v zahraničí ich sláva rástla, v Česku boli veľmi rozporuplnou skupinou. Snaď pod každou zmienkou, ktorá sa o Sunshine objavila na internetu, sa strhla plamená diskusia či sú to zradcovia, hrdinovia alebo niečo iné. Napriek tomu patria medzi popredné české gitarové skupiny. Majú za sebou stovky vystúpení, koncertovali v USA, Anglicku, Nemecku, Francúzsku, Rusku v rokoch 2003 a 2007 dokonca aj v Japonsku. V roku 2006 predskakovali skupine Depeche Mode v Bratislave.

Diskografia
-----------

### Štúdiové albumy

* 1998 - *Hysterical Stereo Loops, Beasts And Bloody Lips* (Day After)
* 1999 - *Velvet Suicide* (Day After)
* 2001 - *Necromance* (Day After)
* 2005 - *Moonshower and Razorblades* (Universal Music)
* 2007 - *Dreamer* (Universal Music)

### EP

* 2004 - *Electric! Kill! Kill!*

### Ostatné

* 2000 - *Sunshine & No Knife*
* 2005 - *Love*
* 2006 - *Love + 2*
* 2007 - *I Heard A Rumour About Yo*

Referencie
----------

1. ↑
2. ↑  Bureš, Radek. *Poťouchlé melodrama (Sunshine)*. Filter, 2007.
3. ↑

Iné projekty
------------

Commons
* Spolupracuj na Commons Commons ponúka multimediálne súbory na tému **Sunshine**

Zdroj
-----

*Tento článok je čiastočný alebo úplný preklad článku Sunshine na českej Wikipédii.*
Súradnice: 64°53′S 28°55′V﻿ / ﻿64,883°S 28,917°V﻿ / 64.883; 28.917

**Suomussalmi** je obec v regióne Kainuu, provincii Oulu (v severnom Fínsku), na východe hraničí s Ruskom.

Suomussalmi sa s rozlohou 5 856,9 km² radí medzi najväčšie obce¹ Fínska. 10% jeho rozlohy tvoria jazerá (celkovo je tu asi 3000 jazier a jazierok), zvyšok územia tvoria najmä pralesy.

Na území okresu žije asi desať a pol tisícky obyvateľov. Región žije z cestovného ruchu, stredom záujmu turistov je príroda, rybárčenie a lov. V dedine Raate ležiacej pri hraniciach s Ruskom na východ od strediska Suomussalmi existuje Raatteenportti, informačné centrum zameriavajúce sa na Zimnú vojnu a špeciálne na bitku o Suomussalmi, ktorá na prelome rokov 1939 a 1940 zasiahla celú východnú časť obce. Ďalším zdrojom obživy je drevospracujúci priemysel.

Samotné stredisko Suomussalmi má aj s priľahlými dedinami a samotami niečo málo cez 5000 obyvateľov. Suomussalmi je jazerami Kianta a Haukiperä rozdelené na tri časti. Za Zimnej vojny bolo mesto celkom zničené a muselo byť znovu vybudované.

Poznámky
--------

¹ Fínske obce sú často veľmi veľké a zaberajú veľké územie okolo samotného obývaného miesta daného mena, ktoré je potom určitým strediskom celej obce.

Pozri aj
--------

* Bitka o Suomussalmi

Iné projekty
------------

Commons
* Spolupracuj na Commons Commons ponúka multimediálne súbory na tému **Suomussalmi**

Zdroje, odkazy, referencie
--------------------------

### Internetové

* Oficiálne stránky obce Suomussalmi
* Suomussalmi Institute Archivované 2005-04-06 na Wayback Machine


|  |  |
| --- | --- |
| Portal | Fínsky portál |
**Ultrasoft spol. s r. o.** bola slovenská spoločnosť zameraná na vývoj a distribúciu programov pre počítače ZX Spectrum. Za dobu svojej činnosti vydala viac než 40 programov, väčšinou hier. Okrem toho tiež bola vydavateľom časopisu Bit, ktorého šéfeditor bol Ľudovít Wittek. Tiež vydala knihu *Počítačové hry : Historie a současnost*, ktorej autorom je František Fuka.

Spoločnosť bola 26. apríla 2008 vymazaná z obchodného registra.

Referencie
----------

1. ↑  Ultrasoft, s.r.o. Na MobyGames
2. ↑  The BIT magazine chef editor 's open letter na ZX Spectrum Games
3. ↑  FUKA, František. *Počítačové hry : Historie a současnost*. 1. vyd. Bratislava : ULTRASOFT, spol. s r.o. 1991. 84 s. Dostupné online. ISBN 80-85440-05-9.
4. ↑  ULTRASOFT, spoločnosť s ručením obmedzeným ULTRASOFT, spol. s r.o. / Skrátene / Archivované 2016-06-17 na Wayback Machine na slovenskefirmy.sk
5. ↑  http://www.orsr.sk/vypis.asp?ID=2682&SID=2& P = 0 Ultrasoft

Externé odkazy
--------------

* Zoznam produktov distribuovaných spoločnosťou Ultrasoft na World of Spectrum

Zdroj
-----

*Tento článok je čiastočný alebo úplný preklad článku Ultrasoft na českej Wikipédii.*
**Umbanda** je široko diferencované synkretické Afro-Brazílske náboženstvo niektorých juhoamerických černochov, ktorých predkov zajali v Afrike a ako otrokov odviezli do Južnej Ameriky. Prúd čiernych otrokov smeroval zo západnej Afriky do Ameriky už v 16. storočí. Mnohí si zachovali svoje náboženstvo, a hoci boli v Amerike pokrstení a formálne sa stali rímskymi katolíkmi, vo vnútri si zachovali svoju starú vieru, ktorú zmiešali s katolicizmom. Boha a svätých stotožnili s dobrými bohmi a duchmi, zvanými orišás, Mária je vodná bohyňa Jemanja, Boh Otec je Oleran, Kristus Orišála, čo je najvyšší Oriša. Do ich predstáv prenikli aj vplyvy indiánske a špiritistické. Oboje zodpovedalo černošskej mentalite, ktorá túžila po čo najzreteľnejšom kontakte so zásvetnom. Do umbandy sa premietli aj vplyvy dvoch významných špiritistov francúzskeho pôvodu Rivaila a Allana Kardeca. Názov *umbanda* znamená pravdepodobne liečiteľ, jeho protikladom by potom bolo kimbanda = čierna mágia, čierny mág.

Externé odkazy
--------------

* FILIT – zdroj, z ktorého pôvodne čerpal tento článok.
* Templo Sagrado de Umbanda Archivované 2007-10-12 na Wayback Machine